સેટેલાઈટ ગેંગ રેપ કેસમાં કથિત ત્રણ આરોપીએ સામેથી માગણી કર્યા અનુસાર ‘નાર્કો ટેસ્ટ’ કરવાની કામગીરી શરૂ કરવામાં આવી છે. આજે ગાંધીનગર સ્થિત ફોરેન્સિક સાયન્સ લેબોરેટરી ખાતે નાર્કો ટેસ્ટની કામગીરી શરૂ કરવામાં આવી હતી. પહેલા દિવસે સાત કલાક સુધી ત્રણ આક્ષેપિત આરોપી ગૌરવ દાલમિયા, વૃષભ મારૂ અને યામિની નાયરની પ્રાથમિક પૂછપરછ અને તબીબી ચકાસણી કરવામાં આવી હતી. સૂત્રોએ જણાવ્યું કે, નાર્કો ટેસ્ટની પ્રક્રિયા શરૂ થઈ ગઈ છે. ચારથી સાત દિવસ દરમિયાન તબક્કાવારની પ્રક્રિયામાં પોલીસની માગણી મુજબના ‘ટેસ્ટ’ કર્યા પછી રિપોર્ટ આપવામાં આવશે.